Návrh
Uznesenie vlády Slovenskej republiky
č. ...
z ...

k materiálu návrh na uzavretie Protokolu medzi Slovenskou republikou a Poľskou republikou, ktorým sa mení Zmluva medzi Slovenskou republikou a Poľskou republikou o zamedzení dvojakého zdanenia v odbore daní z príjmov a z majetku, podpísaná vo Varšave 18. augusta 1994 

Číslo materiálu: |
Predkladateľ: | podpredseda vlády a minister financií Slovenskej republiky
Vláda

A. 	súhlasí 
 
A. 1. 	s uzavretím Protokolu medzi Slovenskou republikou a Poľskou republikou, ktorým sa mení Zmluva medzi Slovenskou republikou a Poľskou republikou o zamedzení dvojakého zdanenia v odbore daní z príjmov a z majetku, podpísaná vo Varšave 18. augusta 1994 (ďalej len „Protokol“),

A. 2. 	s tým, že jej Protokol nebude po podpise znovu predložený,

B. 	odporúča 
prezidentovi SR  
B. 1. 	splnomocniť predsedu vlády SR a ako alternátov podpredsedu vlády a ministra financií SR, podpredsedu vlády a ministra zahraničných vecí a európskych záležitostí SR, ministra hospodárstva SR, štátneho tajomníka Ministerstva financií SR, štátneho tajomníka Ministerstva zahraničných vecí a európskych záležitostí SR alebo veľvyslanca SR v Poľskej republike na podpis Protokolu s výhradou ratifikácie,

B. 2. 	ratifikovať podpísaný Protokol po vyslovení súhlasu Národnej rady SR,

Národnej rade SR  
B. 3. 	vysloviť súhlas s Protokolom a rozhodnúť, že ide o zmluvu, ktorá má podľa čl. 7 ods. 5 Ústavy SR prednosť pred zákonmi,

C. 	poveruje 
predsedu vlády  
C. 1. 	predložiť Protokol po jeho podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi,

podpredsedu vlády a ministra financií  
C. 2. 	odôvodniť návrh na vyslovenie súhlasu s Protokolom v Národnej rade SR,

D. 	ukladá 
podpredsedovi vlády a ministrovi financií  
D. 1. 	požiadať podpredsedu vlády a ministra zahraničných vecí a európskych záležitostí SR, aby vykonal príslušné opatrenia spojené s nadobudnutím platnosti Protokolu,  
31. 12. 2017

D. 2. 	požiadať podpredsedu vlády a ministra zahraničných vecí a európskych záležitostí SR, aby zabezpečil uverejnenie Protokolu v Zbierke zákonov SR  
31. 12. 2018

Vykonajú:

predseda vlády 
podpredseda vlády a minister financií 
podpredseda vlády a minister zahraničných vecí a európskych záležitostí

Na vedomie:

prezident SR 
predseda Národnej rady SR